تورکیه بؤیوک میللت مجلیسی‌نین صدری مصطفی شنتوپ آذربایجانی "ظفر گونو" موناسیبتیله تبریک ائدیب.
"وطن محاربه‌سینده بؤیوک بیر غلبه قازانان جان آذربایجانین ظفر گونونو موناسیبتیله تبریک ائدیر، قاراباغ-دا آذربایجان تورکونون بایراغینی دالغالان‌دیرماق، ظلمه و ایشغالا سون قویماق اوچون شهید اولماغا جان آتان 2783 قهرمانیمیزا الله‌دان رحمت دیلییرم. ایکی دؤولت، بیر میللت. . ." .
بونو تورکیه بؤیوک میللت مجلیسی‌نین صدری مصطفی شنتوپ آذربایجانین ظفر گونو موناسیبتیله توییتر صحیفه‌سیندکی پای‌لاشیمیندا دئییب.
شنتوپون پای‌لاشیمیندا جمهور باشقانی رجب طیب اردوغان و آذربایجان پرزیدنتی ایلهام علی یئوین باکی-‌نین مشهور آزادلیق میدانیندا ائرمنیستان طرفیندن ایشغال اولونموش آذربایجان تورپاق‌لاری‌نین آزاد ائدیلمه‌سی موناسیبتیله تشکیل ائدیلن ظفر پارادی مراسیمینده چکیلمیش بیر فوتوشکی‌لی یئر آلیب.
